Document ID: /roh_data/filtered/swiss_laws_in_ROHinterleaved.jsonl.gz/8445

This text was translated from IT into Rumantsch Grischun.

Le associazioni tenute all’iscrizione nel registro di commercio tengono un elenco sul quale figurano il nome e il cognome o la ditta, nonché l’indirizzo dei soci. Tengono l’elenco in modo che sia possibile accedervi in ogni momento in Svizzera. Conservano le indicazioni su ciascun socio e gli eventuali documenti giustificativi per cinque anni a contare dalla cancellazione del socio dall’elenco. Introdotto dall’all. 1 n. 1 della LF del 19 mar. 2021, in vigore dal 1° gen. 2023  (RU 2021 656; 2022 551; FF 2019 4539).

Las uniuns ch’èn obligadas da s’inscriver en il register da commerzi, ston manar ina glista dals commembers cun lur prenum e num u cun lur firma sco er cun lur adressa. Las uniuns ston manar la glista uschia, ch’igl è pussaivel d’acceder da tut temp a tala en Svizra. Las uniuns tegnan en salv las indicaziuns davart mintga commember sco er eventuals documents durant 5 onns, suenter ch’il commember è vegnì stritgà da la glista. Integrà tras la cifra 1 da l’agiunta 1 da la LF dals 19 da mars 2021, en vigur dapi il 1. da schan. 2023 (AS 2021 656, 2022 551; BBl 2019 5451).